Innan amboðs fimleik eru árliga hesar kappingar. Allar appingarnar eru fyri allar bólkar, pinkur, smágentur, gentur, kvinnuunglingar, kvinnur, piltar, smádreingir, dreingir, mansunglingar og menn. Tvær steypakappingar, ið vanliga eru tíðliga uppá árið, januar-februar. Kappast verður í 1-3 amboðum hvørja ferð. Um nýggj amboð skulu takast í brúk verur ofta kappast í teimum fyri fyrstu ferð til eina steypakapping. Ongin avmarking er á hvussu nógv kunnu melda til. Kappingarnar eru einstaklinga kappingar. Føroya Meistaraskap fyri lið (FM). Bert eitt lið frá hvørjum felagi kann melda til í yngru bólkunum, pinkur, piltar, smágentur og smádreingir. Tó er tað so, at um bert eitt lið meldar til í einum bólki, so kann felagið melda 2 lið til. Fleiri lið kunnu melda til í eldru bólkunum. Tað kunnu max. vera 5 íðkarar á hvørjum liðið, 4 íðkarar í hvørjum amboði og telja 3 tey bestu við í úrslitinum. Kappingin er vanliga um heystið. B-kapping fyri einstaklingar. B-kappingin er fyri piltar og pinkur level 1. Kappingin er sum oftast 2 vikur innan FM kappingarnar. Ongin avmarking er á hvussu nógv kunnu melda til. Føroya Meistaraskap fyri einstaklingar (FM). Max. 6 íðkarar pr. felag pr. aldursbólk kunnu melda til, galdandi fyri yngri bólkarnar pinkur, piltar, smágentur og smádreingir. Ongin avmarking er á hvussu nógv kunnu melda til í eldru aldursbólkunum. Kappingin er vanliga út móti sumri, uppdeild í B-kapping, FM fyri yngri og FM fyri eldri. Seks teir bestu íðkararnir í hvøjum amboði luttaka eftir FM fyri einstaklingar í FM amboðsfinalum, fyri hvørjum amboði sær. Amboðsfinalurnar eru vanliga dagin eftir FM fyri einstaklingar.